《天香 水仙》
清代·陈尔士

翠箭擎寒，粉黄拂艳，盈盈乍隔秋水。湘萝云回，玉魂烟锁，温霭一窗晴意。

飞琼不见，问带上、仙题恁寄。纵是深藏金屋，难抛碧岩清致。

芳姿是谁竞丽。只梅花、晚妆同试。抹倒万红千紫，独明珠佩，一段心情泉石。

但付与、枯桐写幽思。尽耐牵萝，琅玕静倚。

作者简介：陈尔士，字炜卿，馀杭人。员外郎绍翔女，嘉兴给事中钱仪吉室。有《听松楼稿》。